Държавен вестник, бр. 95, 2016 г., стр. 62

СТР.  62	
Д Ъ Р Ж А В Е Н  В Е С Т Н И К 	
БРОЙ  95
1. безопасност при изграждането, нормал-
ната експлоатация и аварийните режими, 
които е било възможно да бъдат предвидени;
2. надеждност при експлоатацията;
3. ремонтопригодност;
4. електроенергийна ефективност.
(2) За осигуряване на безопасността се 
прилагат мерки за:
1. защита срещу поражения от електри-
чески ток;
2. защита срещу топлинни въздействия, 
изразяващи се във високи температури, ко-
ито могат да причинят пожари, изгаряния и 
други травми;
3. защита срещу свръхтокове;
4. защита срещу пренапрежения;
5. защита срещу прекъсвания на захран-
ването и/или прекъсвания на системи за 
безопасност;
6. защита срещу електрическа дъга, която 
може да причини увреждане на зрението, 
високо налягане и/или отделяне на токсични 
газове.
(3) Редът, по който са описани мерките за 
защита съгласно ал. 2, не определя тяхната 
степен на важност. За специални електрически 
уредби или условия могат да се прилагат и 
допълнителни видове защити.
(4) Мерките за защита по ал. 2 се прилагат 
за цялата електрическа уредба, за част или 
за елемент от нея. Когато някои условия за 
дадена защитна мярка не могат да бъдат спа-
зени, се вземат допълнителни мерки, така че 
комбинацията от защитни мерки да осигурява 
същото ниво на защита както цялостното 
изпълнение на условията за дадената мярка.
Чл. 5. (1) При проектирането се предвиж-
дат продукти (електрически и електронни 
градивни елементи), чиито параметри и 
показатели при взаимното им съгласуване 
удовлетворяват изискванията на тази наредба 
и на действащите в Република България нор-
мативни актове за проектиране, изпълнение 
и контрол на строежите.
(2) Продуктите по ал. 1 трябва да имат 
оценено съответствие със съществените 
изиск­вания, определени в наредбите по чл. 7 
от Закона за техническите изисквания към 
продуктите (ЗТИП), включително в наред-
бите, въвеждащи разпоредби на Директива 
2014/30/ЕС, Директива 2014/35/ЕС или Ди-
ректива 2014/53/ЕС, когато те са приложими 
към характеристиките на продуктите. Кога-
то няма издадени наредби по реда на чл. 7 
ЗТИП, продуктите трябва да се придружават 
от документи (сертификати и удостоверения 
за качество, протоколи от изпитвания и др.), 
удостоверяващи съответствието им с прило-
жимите съществени изисквания.
(3) Даден продукт може да бъде представен 
законно в друга държава членка, ако той е 
законно произведен и/или пуснат на пазара в 
друга страна – членка на ЕС, или в Турция, 
или законно произведен в страна от ЕАСТ, 
която е договоряща страна по Споразумението 
за Европейското икономическо простран-
ство. Принципът за взаимно признаване се 
прилага за:
1. продукти от други държави – членки на 
ЕС, държави от ЕАСТ или Турция;
2. методи за изпитване, използвани в други 
държави – членки на ЕС, държави от ЕАСТ 
или Турция, за оценка на съответствието на 
продукта със стандартите, посочени в проекта 
(проектната документация).“
§ 2. В чл. 7, ал. 1, т. 1 думите „пожарна 
безопасност и спасяване“ се заменят с „по-
жарна безопасност и защита на населението“.
§ 3. В чл. 10 се правят следните изменения 
и допълнения:
1. В ал. 2, т. 17 думата „експлоатация“ се 
заменя с „поддържане“.
2. В ал. 3 накрая се поставя запетая и се 
добавят думите „ако не са определени със 
заданието за проектиране“.
§ 4. В чл. 17, ал. 2, таблица 8, след код АН3 
се добавя нов ред със следното съдържание:
„
АJ
Други механични въздействия
“
§ 5. В глава трета „Защити за безопасност“ 
се правят следните изменения и допълнения:
1. Заглавието на раздел IV се изменя така:
„Защита срещу пренапрежения от атмос-
ферен и комутационен произход“.
2. Създават се раздел V и раздел VІ:
„Раздел V
Безопасност на електрически инсталации
Чл. 41. (1) Електрическите уредби се про-
ектират така, че техните електрически инста-
лации да не създават опасност за хора и да 
не причиняват увреждане на имущество при 
нормална работа.
(2) Изискванията и правилата за прилагане 
на мерките за безопасност на електрическите 
инсталации са съгласно приложение № 5.
Чл. 42. Електрическите инсталации се 
проектират така, че да имат необходимата 
устойчивост срещу електромагнитни смуще-
ния, да функционират правилно в конкрет-
ната съществуваща електромагнитна среда 
и да са в съответствие с приложимите общи 
и специфични изисквания към неподвижно 
монтираните инсталации, определени в 
приложение № 1 на наредбата, въвеждаща 
Директива 2014/35/ЕС. При проектирането 
се отчитат очакваните електромагнитни из-
лъчвания, генерирани от уредбата или друго 
инсталирано оборудване, които трябва да са 
в съответствие с изискванията за електри-
ческото оборудване, което ще се използва 
заедно с инсталацията или ще бъде свързвано 
към нея.